



INTELEKTINĖS NUOSAVYBĖS PERDAVIMO-PRIĖMIMO AKTAS

Pagal sutartį Nr. ________ 
2026 m. __________  __   d. Nr. 1
Vilnius


Perkančioji organizacija - Lietuvos nacionalinis dailės muziejus, atstovaujamas ____________, veikiančio pagal sutarties Nr. ______ (toliau – Sutartis) nuostatas, ir 
Paslaugų teikėjas - ________________ , toliau kartu vadinami Šalimis, o kiekviena atskirai – Šalimi, remiantis Sutartimi sudarė šį intelektinės nuosavybės perdavimo – priėmimo aktą:

1. Paslaugų teikėjas perduoda, o Perkančioji organizacija priima visas turtines autorių teises ir kitas intelektinės nuosavybės teises į pagal Sutartį sukurtą programinę įrangą, šaltinio kodą, dizaino implementaciją ir dokumentaciją (įskaitant, bet neapsiribojant struktūrinius, vizualinius, funkcinius sprendimus, kitus Sutartyje ar techninėje specifikacijoje numatytus rezultatus) (toliau – Rezultatus).
                      	
2. Šalys susitaria, kad šis aktas skirtas tik turtinių autorių teisių ir kitų intelektinės nuosavybės teisių perdavimui. Darbų atlikimo faktas, jų atitiktis Sutarties ir techninės specifikacijos reikalavimams bei tinkamumas naudoti pagal paskirtį patvirtinami atskiru atliktų darbų priėmimo–perdavimo aktu.

3. Nuo šio akto pasirašymo dienos Paslaugų teikėjas visam teisių galiojimo laikotarpiui perduoda Perkančiajai organizacijai visas turtines autorių teises ir kitas intelektinės nuosavybės teises į Rezultatus, įskaitant, bet neapsiribojant, šias teises: 
3.1. teisę atgaminti bet kokia forma ir bet kokiomis priemonėmis; 
3.2. teisę viešai skelbti, rodyti, transliuoti, perduoti internetu ar kitais tinklais; 
3.3. teisę versti, adaptuoti, modifikuoti, perdirbti, integruoti su kitais kūriniais ar sistemomis; 
3.4. teisę kurti išvestinius kūrinius; 
3.5. teisę perduoti teises tretiesiems asmenims.

4. Pagal šį aktą perduodamos teisės yra išimtinės, be jokių teritorinių, laiko ar naudojimo būdo apribojimų.

5. Paslaugų teikėjas patvirtina, kad po teisių perdavimo jis neturi ir neįgis jokių turtinių teisių į Rezultatus. 

6. Neturtinės autorių teisės įgyvendinamos tiek, kiek tai leidžiama pagal Lietuvos Respublikos autorių teisių ir gretutinių teisių įstatymą, o Paslaugų teikėjas įsipareigoja nepareikšti reikalavimų, kurie nepagrįstai ribotų Perkančiosios organizacijos teisėtą Rezultatų naudojimą.

7. Paslaugų teikėjas garantuoja, kad: 
7.1. Rezultatai yra originalūs ir sukurti Paslaugų teikėjo arba teisėtai panaudojant trečiųjų asmenų kūrinius; 
7.2. Rezultatų naudojimas nepažeidžia trečiųjų asmenų autorių ar kitų intelektinės nuosavybės teisių; 
7.3. visos trečiųjų asmenų naudojamos programinės įrangos dalys (jeigu tokių yra) turi galiojančias licencijas, leidžiančias jų naudojimą Perkančiajai organizacijai; 
7.4. nėra jokių suvaržymų, įkeitimų ar ginčų dėl perduodamų teisių. 

8. Paslaugų teikėjas įsipareigoja atlyginti Perkančiajai organizacijai nuostolius, patirtus dėl trečiųjų asmenų pretenzijų, susijusių su intelektinės nuosavybės teisėmis į Rezultatus, jei tokių būtų.

9. Atsiskaitymas už perduotas autorių turtines teises ir kitas intelektinės nuosavybės teises vykdomas pagal Sutartyje numatytą tvarką.

10. Šis aktas sudaromas dviem egzemplioriais, kurių kiekvienas, pasirašytas abiejų Šalių, turi vienodą teisinę galią. Po vieną šio akto egzempliorių įteikiama kiekvienai Šaliai. 

11. Šis aktas įsigalioja nuo jo pasirašymo dienos. 
 




	Paslaugas priėmusio darbuotojo pareigos
	
	Paslaugų teikėjas

	Vardas, pavardė

_________________ 
(parašas)          

	
	Vardas, pavardė

___________________ 
(parašas)          

	
	
	

	
	
	


 
			        



 



